**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL Klaipėdos miesto savivaldybės tarybos** **2010 M. LAPKRIČIO 25 D. SPRENDIMO NR. T2-330 „DĖL KLAIPĖDOS MIESTO SAVIVALDYBĖS Vietinės rinkliavos UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ PATVIRTINIMO“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 37 punktu, 18 straipsnio 1 dalimi, Lietuvos Respublikos rinkliavų įstatymo (Žin., 2000, Nr. 52-1484) 12 straipsnio 2 punktu, Lietuvos Respublikos atliekų tvarkymo įstatymo 32 straipsnio 1 dalimi (Žin., 1998, Nr. [61-1726](http://www3.lrs.lt/cgi-bin/preps2?a=59267&b=);2002, Nr. 72-3016; 2011, Nr. 52-2501), Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatus, patvirtintus Klaipėdos miesto savivaldybės tarybos 2010 m. lapkričio 25 d. sprendimu Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“:

1.1. pakeisti 39 punktą ir išdėstyti jį taip:

„39. KRATC vykdo Vietinės rinkliavos įmokų surinkimo tarpininko funkciją ir šias įmokas kiekvieną darbo dieną perveda į Klaipėdos miesto savivaldybės biudžeto pajamų surenkamąją sąskaitą. Vietinės  rinkliavos įmokos yra kaupiamos atskiroje Klaipėdos miesto savivaldybės biudžeto sąskaitoje.“;

1.2. pakeisti 46 punktą ir išdėstyti jį taip:

„46. Vietinės rinkliavos lėšos naudojamos apmokėti išimtinai Klaipėdos miesto savivaldybės organizuojamos komunalinių atliekų tvarkymo sistemos sąnaudoms, Vietinės rinkliavos administravimo, visuomenės švietimo atliekų tvarkymo klausimais, komunalinių atliekų iš Klaipėdos miesto savivaldybės Lėbartų kapinių surinkimo ir tvarkymo išlaidoms padengti ir kitoms priemonėms, numatytoms Klaipėdos miesto savivaldybės atliekų tvarkymo plane, įgyvendinti.“

2. Nustatyti, kad šio sprendimo 1.1 papunktis įsigalioja nuo 2012 m. rugsėjo 1 d.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Renata Chockevičienė, tel. 39 60 30

2012-07-04